'और अच्छा रह सकता है अर्थव्यवस्था का प्रदर्शन'  
आयोग के उपाध्यक्ष आहलूवालिया ने कहा कि उनकी राय में अर्थव्यवस्था इस वित्त वर्ष में 7.6 प्रतिशत से अच्छा प्रदर्शन कर सकती है।
योजना आयोग ने मंगलवार को कहा कि देश की अर्थव्यवस्था की वृद्धि दर 7.6 प्रतिशत से अच्छी रह सकती है।  भारतीय रिजर्व बैंक ने आज अपनी मौद्रिक नीति की मध्यावधि समीक्षा में मौजूदा वित्त वर्ष में वृद्धि दर 7.6 प्रतिशत रहने का अनुमान लगाया है। यह पूर्व के 8.0 प्रतिशत के अनुमान से कम है।  आयोग के उपाध्यक्ष आहलूवालिया ने संवाददाताओं से कहा कि उनकी राय में अर्थव्यवस्था इस वित्त वर्ष में इससे (7.6 प्रतिशत से) अच्छा प्रदर्शन कर सकती है।